NG Kathu » 2020 » June
Saam op reis met ‘n Jesus-hart
Written by André. Posted in Kontak Ons
Kathu is ‘n dinamiese gemeenskap waar mense dikwels net ‘n deel van hulle lewe hier kom deurbring. Histories is dit bevestig dat daar ‘n deel van die gemeenskap is wat baie lang tydperke hier deurbring, maar dan is daar diegene vir wie dit net ‘n plek van deurgang is, ’n plek waar jy jouself opskerp in jou beroep om gereed te wees vir selfs groter geleenthede op ander plekke.
Al hierdie mense is op ‘n lewensreis, saam met ander op pad, soekend na sin in die lewe en maniere om uitdrukking te gee aan die roeping wat hulle meen hulle van God ontvang het.
Die metafoor wat ons gemeente beskryf is die van mense wat op ‘n staproete (pelgrimstog) is.
• Daar is persone wat lankal op die reis is. Hulle het meer ervaring en kan goeie ondersteuning bied aan ander wat nuut aangesluit het.
• Daar is ook mense wat onlangs aangesluit het, en net ‘n deel van die roete stap. Elkeen is welkom, omdat dit nie die lengte van jou staptog is wat tel nie, maar die kwaliteit van die innerlike soektog na groter betekenis.
• Elke reisiger is uniek en het sy/haar eie “bagasie” wat saamgedra word.
• Op die reis ondersteun ons mekaar op verskillende wyses.
– Ons wys vir mekaar rigting aan.
– Ons gee vir mekaar raad.
– Ons motiveer en inspireer mekaar.
– Ons deel ons toerusting met mekaar.
• Bogenoemde is ‘n aanduiding van die manier waarop ons diensbaar is teenoor mekaar en omgee vir mekaar. Hoe meer dit gebeur, hoe meer word mense se laste ligter, word die essensie van die reis ontdek, word ons heelgemaak van lewenslaste en bekommernisse.
• Mens sou kon sê ons ondersteun mekaar met ‘n Jesus-hart. Dit beteken ons gee om soos Jesus omgee, ons dien mekaar soos Jesus ons gedien het. Hy roep ons op die naam en ken ons. Hy gee sin aan ons lewens en dring ons tot groter medemenslikheid.
Ds Roné Vosloo
Jeug, Diens van Barmhartigheid
Sel: 072 115 5607
Ds Heinrich Viljoen
Gesinne, Kleingroepe, Erediens
Sel: 082 352 6611
Ds André de Villiers
Missionale Bediening, Kommunikasie, Personeel, Finansies, Re a Kgathala
Leraar gekoppel aan Olifantshoek (33% tyd)
Sel: 084 679 3274
Ons gemeente het nou SnapScan
Skakel na die regering se Covid-19-portaal
Hallo, ek is Andre. Kan ek jou help? Stuur 'n boodskap via WhatsApp.